b'\n_START_ARTICLE_\nHvid staudeklematis\n_START_SECTION_\nBeskrivelse\n_START_PARAGRAPH_\nSt\xc3\xa6nglerne er furede, svagt h\xc3\xa5rede og r\xc3\xb8dligt anl\xc3\xb8bne. Bladene er modsatte og uligefinnede med \xc3\xa6gformede sm\xc3\xa5blade. Bladrandene er hele, og oversiden er gr\xc3\xa6sgr\xc3\xb8n, mens undersiden er lyst gr\xc3\xa5gr\xc3\xb8n. Blomstringen sker i juni-august, hvor man kan finde de talrige blomster samlet i endestillede halvsk\xc3\xa6rme. De enkelte blomster har fire hvide blosterblade og mange st\xc3\xb8vdragere. Frugterne er n\xc3\xb8dder med korte, gr\xc3\xa5hvide fr\xc3\xb8haler (griflerne)._NEWLINE_Rodnettet er kraftigt udviklet og best\xc3\xa5r af mange, grove r\xc3\xb8dder._NEWLINE_H\xc3\xb8jde x bredde og \xc3\xa5rlig tilv\xc3\xa6kst: 1,00 x 1,00 m (100 x 100 cm/\xc3\xa5r). M\xc3\xa5lene kan anvendes ved udplantning.'